fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi et da en fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi fi fi et fi fi fi fi fi fi fi fi fi fi fi fi fi fi fi eu fi fi fi fi fi fi fi de fi fi fi fi nl fi fi fi fi fi fi fr fi fi fi nl fi fi fi fi fi sl fi fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Valmentava koulutus maahanmuuttajille | Tekniikan ja liiketalouden ala – Turun ammattikorkeakoulu
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Nykyisille ja entisille opiskelijoille
Tutkinnot ja opiskelu /
Takaisin tutkintohakuun Seuraava Edellinen
Tekniikan ja liiketalouden korkeakouluopintoihin valmentava koulutus maahanmuuttajille
Oletko kiinnostunut korkeakouluopinnoista liiketalouden tai tekniikan alalla? Valmentavassa koulutuksessa voit parantaa mahdollisuuksiasi päästä tutkinto-opiskelijaksi ja kehittää taitoja, joita tarvitset alan opinnoissa.
Koulutuksessa painottuvat alakohtaiset suomen kielen opinnot sekä yleiset korkeakouluopiskeluun valmentavat opinnot. Koulutukseen sisältyy myös matematiikan ja englannin kielen opintoja.
Seuraava valmentava koulutus järjestetään 9.1. - 16.6.2023.
Suomen kieli tekniikan ja liiketalouden alalla 15 op
Englannin kieli ja viestintä 5 op
Matematiikan valmentavat opinnot 5 op
Koulutuksen tarkemmat sisällöt löytyvät Turun ammattikorkeakoulun opinto-oppaasta.
Koulutus järjestetään suomen kielellä, ja suomen kielen opetus integroidaan vahvasti muuhun opetukseen.
Opiskelu valmentavan koulutuksen verkkototeutuksessa
Koulutus on päätoimista opiskelua, noin 34 tuntia viikossa.
Valmentava koulutus toteutuu verkossa, joten voit opiskella paikasta riippumatta. Opiskeluun sisältyy paljon verkkotapaamisia, noin 5–8 tuntia viikossa. Verkossa tavataan arkipäivisin klo 8–16. Myös verkko-oppimisympäristössä opiskellaan yhdessä ja yhteisöllisesti. Lisäksi opintoihin voi sisältyä tutustumiskäyntejä esimerkiksi korkeakouluihin tai työpaikoille.
Verkko-opiskelussa on tärkeää, että opiskelija on aktiivinen ja ottaa vastuun omasta oppimisesta. Opiskeluun verkossa tarvitaan tietokone, internet-yhteys, kuuloke-mikrofoni ja web-kamera.
Seuraava hakuaika on 17.10. - 14.11.2022 (klo 15.00). Haku koulutukseen tapahtuu Opintopolku-palvelussa.
Opintopolusta löydät mm. hakulomakkeen, tarkempia tietoja hakukelpoisuusehdoista ja valintaperusteista.
Koulutukseen valittavilta vaaditaan vähintään suomen kielen taitotaso B1.
Hakijalla tulee olla yleinen hakukelpoisuus
Hakija on hakukelpoinen valmentavaan koulutukseen, jos hän on suorittanut
suomalaisen kansallisen lukion oppimäärän (lukion päättötodistus)
suomalaisen ylioppilastutkinnon tai siihen rinnastettavissa olevan kansainvälisen ylioppilastutkinnon
suomalaisen ammatillisen perustutkinnon, ammattitutkinnon tai erikoisammattitutkinnon
ulkomaisen koulutuksen, joka asianomaisessa maassa antaa hakukelpoisuuden korkeakouluopintoihin tai
Jos hakija ei voi todistaa hakukelpoisuutta todistuksella, hänellä täytyy olla viranomaispäätös pakolaisstatuksesta (turvapaikkapäätös tai oleskelulupa suojelun perusteella).
Hakukelpoisuuden antavien opintojen on oltava suoritettuina viimeistään 5.1.2023.
Koulutukseen on valintakoe. Valintakoe järjestetään 28.11.2022.
Valintakokeeseen osallistuvat hakijat valitaan hakemusten perusteella. Valintakokeeseen lähetetään sähköpostitse erillinen kutsu.
Valintakoe sisältää kirjallisia tehtäviä ja ryhmäkeskustelun. Valintakoe mittaa kirjallista ja suullista suomen kielen taitoa sekä digitaalisia taitoja. Valintakoe toteutetaan kokonaisuudessaan suomen kielellä.
Liiketalouden ja tekniikan alan koulutukseen valitaan enintään 30 opiskelijaa. Tieto opiskelijavalinnan tuloksista lähetetään hakijoille joulukuun puoliväliin mennessä.
Opinnot alkavat 9.1.2023. Opiskelijaksi valituille lähetetään tarkemmat tiedot opintojen aloituksesta sähköpostitse.
Valmentava koulutus ei anna suoraa pääsyä tutkinto-opiskelijaksi, vaan tutkintokoulutukseen haetaan yhteishaun kautta.
Valmentava koulutus on opiskelijalle maksutonta päätoimista opiskelua.
Opiskelija voi hakea opintotukea Kelasta tai tiedustella tukimahdollisuuksia oman alueen TE-toimistosta.
Valmentava koulutus ei ole peruste oleskeluluvan saamiselle.
Tekniikan ja liiketalouden korkeakouluopintoihin valmentava koulutus maahanmuuttajille
Korkeakouluopintoihin valmentava koulutus maahanmuuttajille | Tekniikan ja liiketalouden ala
- / 30 (v. 2021)
Valmentavasta koulutuksesta ei valmistuta tutkintoon
Koulutuksen laajuus ja kesto